Tónleikar Borgfjörð í Landnámssetri Íslands Vortónleikar Tónlistarfélags Borgarfjarðar verða í Landnámssetrinu í Borgarnesi fimmtudagskvöldið 29. maí . Hljómsveitin Borgfjörð leikur fjölbreytta djass - og dægurlagatónlist . Hljómsveitina skipa söngkonan Aldís Fjóla Borgfjörð , Birgir Bragason bassi , Birgir Þórisson hljómborð , Friðrik Jónsson gítar , Halldór Sveinsson fiðla og Ingi Björn Róbertsson trommur . Sérstakur gestur á tónleikunum verður gítarleikarinn Gunnar Ringsted . Meðlimir hljómsveitarinnar rekja flestir ættir sínar í Borgarfjörðinn . Tónleikarnir verða fimmtudagskvöldið 29. maí og hefjast kl. 21.00 . Aðgangseyrir er 1500 krónur , 1000 krónur fyrir eldri borgara og frítt fyrir meðlimi í Tónlistarfélagi Borgarfjarðar .